# Carla del Ponte

### Izvor: Wikipedija

Carla del Ponte

Carla del Ponte (Lugano, 9. veljače 1947.), švicarska pravnica talijanske nacionalnosti, trenutno glavna tužiteljica pri Međunarodnom sudu za ratne zločine počinjene na području bivše Jugoslavije.

Carla del Ponte rodila se u gradu Luganu u Švicarskoj 9. veljače 1947. u talijanskoj obitelji. Nakon završene srednje škole započinje studirati pravo prvo u Bernu, i dalje nastavljajući svoje studije u Ženevi i Ujedinjenom Kraljevstvu. Godine 1972. završava magisterij prava (Legum Magistra).

Nedugo poslije magisterija zapošljava se u pravnoj tvrtki u Luganu, koju napušta 1975. kada osniva svoju tvrtku. Godine 1981. Carla del Ponte imenovana je za istražnog suca, i nedugo poslije imenovana je javnim tužiteljem u okružnom sudu u Luganu. Kao javni tužitelj Del Ponte je radila sa slučajevima prijevare, trgovine drogom, krijumčarenjem oružja, terorizma, te špijunaže. U tom razdoblju skupa s istražnim sucem Giovannijem Falkoneom otkrila je veze između švicarskih perača novca i talijanskih krijumčara droge kroz tzv. "pizza vezu". Odmah nakon pogibije Giovannia Falkonea u bombaškom atentatu na njegov auto, u Palermu gdje je Del Ponte stanovala pronađeno je pola tone eksploziva, no Del Ponte je bila evakuirana na vrijeme. Poslije Falkonijeve smrti i bliske pogibelji u Palermu, Carla del Ponte postala je odlučna u borbi sa zločinačkim skupinama, i uporna u svojim namjerama.

Nakon što je odslužila petogodišnji mandat kao glavni sudac u Švicarskoj, Del Ponte je 1999. imenovana glavnim tužiteljem za sljedeće sudove:

- Međunarodni sud za ratne zločine počinjene na području bivše Jugoslavije (ICTY) te za
- Međunarodni sud za ratne zločine počinjene na području Ruande (ICTR).

Zbog povećanja ekspeditivnosti tribunala Vijeće sigurnosti je 2003. razdvojilo uloge tužitelja za ICTY i ICTR pa je Carlu Del Ponte na tribunalu za Ruandu zamijenio Hassan Bubacar Jallow.

Dobavljeno iz "http://hr.wikipedia.org../../../c/a/r/Carla_del_Ponte_f429.html"

Kategorije: Biografije, Švicarska | Političari

##### Views

- Članak
- Razgovor
- Trenutna inačica

##### Traži

##### Drugi jezici

- Български
- Bosanski
- Česky
- Deutsch
- English
- Suomi
- Français
- Italiano
- 日本語
- Nederlands
- ‪Norsk (bokmål)‬
- Polski
- Srpskohrvatski / Српскохрватски
- Slovenščina
- Shqip
- Српски / Srpski
- Svenska